**TÁJÉKOZTATÓ**

**a jelölő szervezetek és jelöltek részére**

A Celldömölki Helyi Választási Bizottság a Celldömölki 07. számú egyéni választókerületi képviselő megválasztására a szavazást 2016. szeptember 25. napjára tűzte ki.

Egyéni választókerületi jelöltet ajánlani, bejelenteni 2016. augusztus 22-én 16 óráig lehet. A jelöltek szavazólapon történő sorrendjének sorsolására 2016. augusztus 22-én 16 óra után kerül sor, melyre várjuk a jelöltek megjelenését.

A választási bizottságok megbízott tagjait 2016. szeptember 9. napján 16 óráig lehet bejelenteni.

A Helyi Választási Bizottságba (továbbiakban: HVB) egy-egy tagot az egyéni választókerületi jelöltet állító jelölő szervezet, illetve ilyen jelöltként induló független jelölt bízza meg. A megbízott személyt a HVB elnökénél kell bejelenteni. A bejelentésnek tartalmaznia kell a megbízó nevét, a megbízott tag nevét, magyarországi lakcímét és személyi azonosítóját.

A Szavazatszámláló Bizottságban (továbbiakban: SZSZB) legfeljebb két-két tagot az egyéni választókerületi jelöltet állító jelölő szervezet, illetve ilyen jelöltként induló független jelölt bízza meg. A megbízott személyt a Helyi Választási Iroda (továbbiakban: HVI) vezetőjénél kell bejelenteni. A bejelentésnek tartalmaznia kell a megbízó nevét, a megbízott tag nevét, magyarországi lakcímét és személyi azonosítóját.

A választási kampány során 2016. augusztus 29-én 12 órától az alábbiakban meghatározott módon és helyszíneken biztosít ingyenesen igénybe vehető hirdetőfelületeket a jelöltek és jelölő szervezetek részére, valamint az alábbi helyszíneket biztosítja térítésmentesen választási gyűlés megtartására.

I. Ingyenesen igénybe vehető hirdetőfelületek:

1. Az önkormányzat kizárólag a választási kampány célját szolgáló plakátok elhelyezésére ideiglenes hirdető-berendezéseket állít fel a következő közterületeken.

**Alsósági városrészen:**

1. Sági utca – Béke utca közötti területen.

**Izsákfai városrészen:**

1. Izsákfa út, Faluház előtti terület.

A felsorolt hirdető berendezéseken a jelöltek a szavazólapon megjelölt sorszámmal megegyező hirdetési felületen helyezhetik el plakátjaikat ingyenesen.

**A közterület használattal kapcsolatos ügyekben Nagy Antal közterület felügyelőhöz lehet fordulni a 95/777-825-ös telefonszámon.**

II. Választási gyűlés helyszínei:

A kampányban résztvevő jelölteknek és a jelölő szervezeteknek egy alkalommal térítésmentesen bocsátja rendelkezésre a Kemenesaljai Művelődési Központ és Könyvtár egy termét igény szerint, előzetes egyeztetés alapján- választási gyűlés megtartására.

**Érdeklődni az intézmény vezetőjénél Pálné Horváth Máriánál a 95/779-301-es telefonszámon lehet.**

Tájékoztatom továbbá a jelölteket és jelölő szervezeteket, hogy a Városi Televízióban és az Új Kemenesalja Újságban történő bemutatkozási és hirdetési lehetőséggel kapcsolatban teljes körű tájékoztatást **Pálné Horváth Máriánál a 95/779-301-es telefonszámon lehet kérni.**

Farkas Gábor HVI vezető